Kentaro Miura

— Yaponiya manqakası. O, daha çox məşhur "Berserk" adlı qaranlıq fantaziya seriyası ilə tanınırdı. Bu, 1989-cu ildə seriallaşdırılmağa başlamış və onun ölümünə qədər davam etmişdir. 2021-ci ilə qədər "Berserk"in tirajı 50 milyon kopyadan çox idi və bu, onu bütün zamanların ən çox satılan manqa seriyalarından birinə çevirmişdir. Miura 2002-ci ildə 6-cı Tezuka Osamu Mədəniyyət Mükafatlarında Mükəmməllik üzrə mükafata layiq görülmüşdür.

 Erkən illəri 
Kentaro Miura 11 iyul 1966-cı ildə Yaponiyanın Çiba prefekturasının Çiba şəhərində anadan olub. O, 1976-cı ildə, 10 yaşında "Miuranger" adlı ilk manqasını yaratmışdır. Bu, Miuranın sinif yoldaşları üçün məktəb nəşrində dərc edilmişdir və nəticədə 40 cilddən ibarət olmuşdur. 1977-ci ildə Miura  adında ikinci manqası yaratmışdır. Burada o, ilk dəfə tuşdan istifadə etmişdir. Miura 1979-cu ildə orta məktəbdə oxuyarkən peşəkar rəsm texnikalarından istifadə etməyə başlamış və onun rəsm texnikası xeyli təkmilləşmişdir.

Miura 1982-ci ildə orta məktəbdə təhsil aldığı müddətdə bədii kurrikuluma yazılmışdır. Burada o, sinif yoldaşları ilə birlikdə öz əsərlərini məktəb kitabçalarında çap etməyə başlamışdır. Bundan başqa, Miura bu dövrdə gələcək manqaka Kouci Mori ilə dostlaşmışdır. Onlar elmi fantastik docinşinin həmmüəllifi olmuşdular. Miura və Mori əsəri "Weekly Shōnen Sunday" jurnalına göndərmişdi, lakin bu, son seçim turunda rədd edilmişdir. Miura 18 yaşında qısa müddətə "Hajime no Ippo fame" manqa seriyası üzərində işləyən Corc Morikavanın köməkçisi kimi çalışmışdır. Morikava Miuranın yüksək bədii səviyyəsini tez bir zamanda etiraf etmiş və onu işdən uzaqlaşdırmışdır. O, Miuranın "onsuz da bilmədiyi, ona öyrədə biləcəyi heç bir şey olmadığını" qeyd etmişdir. O vaxta qədər Miuranın portfelində artıq təsviri tamamlanmış, nəhəng qılınc daşıyan qaranlıq döyüşçü personajı var idi.

 Karyerası 
Miura 1985-ci ildə Nihon Universitetinin incəsənət kollecinə qəbul olmaq üçün ərizə vermişdir. O,  adlı qısaməzmunlu layihəni imtahanda təqdim etmiş və qəbul edilmişdir. Layihə daha sonra ona "Weekly Shōnen Sunday" jurnalı tərəfindən 34-cü Yeni Manqa mükafatını qazandırmışdır. Miuranın növbəti əsəri olan "NOA" həmin il "Fresh Magazine"də çap olunmuş, lakin uğurlu olmamışdır. 1988-ci ildə Buronson üçün  adlı layihədə işləyən Miura "Hakusensha" şirkətinin "Monthly ComiComi" jurnalında "Berserk"in prototipini nəşr etmişdir. 48 səhifəlik prototip "ComiComi"nin 7-ci Manqa Məktəbi müsabiqəsində ikinci yerə layiq görülmüşdür. Miuranın ən məşhur və uğurlu əsərinə çevriləcək "Berserk"in tam seriyalaşdırılmasına 1989-cu ildə "Hakusensha" şirkətinin "Monthly Animal House" jurnalında başlamışdır. 1990-cı ildə eyni jurnalda  adlı sikvel nəşr olunmuşdur. 1992-ci ildə "Monthly Animal House" jurnalının adı dəyişdirilərək "Young Animal" olmuşdur. "Berserk" seriyalaşdırılmasına burada davam edilmişdir. Elə həmin il Miura Buronson ilə "Young Animal"da dərc olunan "Japan" manqasında əməkdaşlıq etmişdir.

Miura 1997-ci ildə "Berserk"in "OLM, Inc." tərəfindən istehsal olunmuş və həmin ildə "NTV"də yayımlanmış 25 seriyalı anime adaptasiyasının istehsalına rəhbərlik etmişdir. O, həmçinin 1999-cu ildə "Dreamcast" üçün buraxılmış "Sword of the Berserk: Guts' Rage" videooyununun istehsalında da iştirak etmişdir. Miura 2002-ci ildə "Berserk" seriyasına görə 6-cı Tezuka Osamu Mədəniyyət Mükafatlarında Mükəmməllik üzrə mükafata layiq görülmüşdür. "Berserk" 2006-cı ildən bəri tez-tez və tez-tez uzadılmış fasilələrə nəşrə davam etmiş, fərqli vaxtlarda aylıq və qeyri-müntəzəm olaraq seriyalaşdırılmışdır.  "Berserk" 2018-ci ildə Yaponiyada 40 tankobon cildində toplanmışdır və 2021-ci ilin may ayına olan məlumata görə, rəqəmsal versiyalar da daxil olmaqla, bütün dünyada 50 milyondan çox kopya tirajlanmışdır.

Miura 2013-cü ildə müəllifi olduğu "Giganto Maxia" adlı qısaməzmunlu müstəqil manqasını buraxmışdır. 2016-cı ildə "Dark Horse" tərəfindən ingilisdilli ərazilərdə nəşr edilmişdir. Miuranın şəxsi manqa studiyası olan "Studio Gaga" tərəfindən hazırlanan "Duranki" qısaməzmunlu manqası 2019-cu ildə "Young Animal Zero"da seriyalaşdırılmışdır.

 Təsiri 
Kentaro Miura öz əsərlərinə ən çox təsir edən əsərin Buronson və Tetsuo Haranın "Fist of the North Star" (1983-cü ildə debüt etmişdir) manqası olduğunu bildirmişdir. Miura həmçinin, Qo Naqainin "Violence Jack" (1973-cü ildə debüt etmişdir) manqası, Yaponiya fantastik roman seriyası "Guin Saga" (1979-cu ildə debüt etmişdir), Pol Verhovenin filmləri, "Cəhənnəmdən qalxan" seriyası (1987-ci ildə etmişdir), şoco manqalar, "Disney" filmləri, həmçinin İeronim Bosx, Maurits Kornelis Eşer, Qüstav Dore və Böyük Piter Breygelin əsərlərindən təsirləndiyini qeyd etmişdir.

 Ölümü 
Kentaro Miura 6 may 2021-ci ildə, 54 yaşında kəskin aorta disseksiyasından vəfat etmişdir. Onun ölümü 20 may 2021-ci ildə ictimaiyyətə açıqlanmışdır. Ailəsi tərəfindən şəxsi dəfn mərasimi keçirilmişdir.

Kouci Mori və Corc Morikava da daxil olmaqla, müxtəlif manqakalar Miuranın ölümü ilə bağlı başsağlığı vermişdir. "Berserk"in anime adaptasiyaları üzərində işləyənlər, o cümlədən 1997-ci il seriyasının bəstəkarı Susumu Hirasava, 1997-ci il seriyasında müvafiq olaraq Qats və Kaskanı səsləndirən Nobutşi Kanna və Yuko Miyamura, 2012–2013-cü illərdə buraxılmış film trilogiyasından bəri Qatsın səs aktyoru olmuş Hiroaki İvanaqa, Soniyanı səsləndirmiş və Naqi Yanaqi ilə 2016-cı il seriyasının ikinci mövsümünün sonluq musiqisini ifa edən müğənni Yoşino Nanco Miuranın ailəsinə başsağlığı vermişdir.

 İrsi 
Bütün zamanların ən çox satılan manqalarından biri kimi tanınan Miuranın "Berserk" seriyası manqa mühitinə və ondan kənara təsir göstərmişdir. Jurnalist Ceyd Kinq qeyd etmişdir ki, "onun əsərinin oyun, manqa, film, anime və hətta ədəbiyyat dünyasına verdiyi böyük təsiri mübaliğə etmək çətindir". Qats obrazı və onun nəhəng qılıncı "Final Fantasy VII"nin Klaud Strayf və "Devil May Cry" seriyasından Dante kimi personajların yaradılmasında ilham mənbəyi hesab edilir, "Dark Souls" seriyasının canavarları və dünyası isə "Berserk"in ümumi estetikasından ilhamlanmışdır. Videooyun rejissoru Hideaki İtsuno və prodüser Hiroyuki Kobayaşi "Berserk"in pərəstişkarlarıdır. "Dragon's Dogma" hek-end-sleş rol videooyununa Qats və Qriffit zirehlərinə əsaslanan zirehlər daxil edilmişdir. 2019-cu ildə "GDC"-dəki çıxışı zamanı İtsuno "Devil May Cry 5"in ton və üslubunun "Berserk"dən ilhamlandığını bildirmişdir.

Bir çox müəllif Miura və "Berserk"i öz fəaliyyətlərinə təsir göstərən amillər kimi qeyd etmişdilər. Buraya "Blue Exorcist"in müəllifi Kazue Kato, "Baccano!" və "Durarara!!"nın müəllifi Ryoko Narita, "Black Butler"ın müəllifi Yana Toboso, "Black Clover"in müəllifi Yuki Tabata və "Attack on Titan"ın müəllifi Hacime İsayama daxildir. İsayama seriyanı "möhtəşəm, sadəcə möhtəşəm" adlandırmışdır. O, demişdir: "Məndə belə bir təəssürat yaranmışdı ki, bu, bir film kimi çox yaxşı təşkil olunub". Yoko Taro bildirmişdir ki, "Drakengard"ın baş protaqanisti Kaym "Berserk"in protaqanisti Qatsdan ilhamlanmışdır.

"Young Animal" jurnalının Miuraya həsr olunmuş "memorial" nömrəsi 10 sentyabr 2021-ci ildə işıq üzü görmüşdür. Buraya "Berserk"in Miuranın ölümündən sonra buraxılmış 364-cü fəsli ilə yanaşı, buraxılışda xüsusi "Kentaru Miuraya məktublar" kitabçası və manqadan "məşhur səhnələr"in afişası daxil edilmişdir. Nömrədə Miuranın köhnə dostu olan manqaka Kouci Mori ikisinin dostluğundan bəhs edən "Mori-chan Ken-chan" adlı vanşot dərc edilmişdir.

7 iyun 2022-ci ildə "Hakusensha" və Kouci Mori elan etmişdir ki, "Berserk" manqasının nəşri Miuranın özü tərəfindən Moriyə ötürülən planlar və ideyalar, həmçinin Miuranın geridə qoyduğu memorandumlar və personaj dizaynları ilə davam etdiriləcək. Miuranın ağlında olan sonluğu bilən yeganə adam kimi Mori seriyanı davam etdirməyə razılaşmışdır və söz vermişdir ki, yalnız Miuranın onunla danışdığı epizodları yazacaq, "detallarına getməyəcək", sadəcə Miuranın ona "təsvir etdiyi sətirləri və hekayələri" yazacaq. Titrlarda "Kentaro Miuranın orijinal işi, Kouci Mori tərəfindən idarə olunan "Studio Gaga"nın əsəri" yazılır.

 Əsərləri 
  (1985) — Vanşot. "Kodansha"nın "Weekly Shōnen Magazine" jurnalında dərc olunmuşdur.
 NOA (1985) — Vanşot. "Kodansha"nın "Fresh Magazine" jurnalında dərc olunmuşdur.
  (1988) — Vanşot. "Hakusensha"nın "Monthly ComiComi" jurnalında dərc olunmuşdur.
  (1989) — Buronson tərəfindən yazılmış, Miura tərəfindən illüstrasiya edilmişdir. "Hakusensha"nın "Monthly Animal House" jurnalında seriyalaşdırılmışdır.
  (1989–2021) — "Hakusensha"nın "Monthly Animal House" (1989–1992) və "Young Animal" (1992–2021) jurnallarında seriyalaşdırılmışdır.
  (1990) — Buronson tərəfindən yazılmış, Miura tərəfindən illüstrasiya edilmişdir. "Hakusensha"nın "Monthly Animal House" jurnalında seriyalaşdırılmışdır.
  (1992)  — Buronson tərəfindən yazılmış, Miura tərəfindən illüstrasiya edilmişdir. "Hakusensha"nın "Young Animal" jurnalında seriyalaşdırılmışdır.
  (2013–2014) — "Hakusensha"nın "Young Animal" jurnalında seriyalaşdırılmışdır.
  (2019–2020) — "Hakusensha"nın "Young Animal Zero" jurnalında seriyalaşdırılmışdır.

 İstinadlar 

 Xarici keçidlər 



Kateqoriya:Çiba prefekturasının manqakaları
Kateqoriya:Qaranlıq fentezi yazıçıları
Kateqoriya:Berserk